UNIQ ฟุ้งโครงการก่อสร้างล้นมือ โชว์กำไรปี 59 โต 24%
UNIQ ฟุ้งโครงการก่อสร้างล้นมือ โชว์กำไรปี 59 โต 24% มาที่ 883.37 ลบ. จากปีก่อนที่มีกำไร 712.75 ลบ.
27 ก.พ. 2560

บริษัท ยูนิค เอ็นจิเนียริ่ง แอนด์ คอนสตรัคชั่น จำกัด (มหาชน) หรือ UNIQ รายงานผลการดำเนินงานปี 59 สิ้นสุดวันที่ 31 ธ.ค.59 (รวมบริษัทย่อย) ดังนี้
 
โดยผลการดำเนินงานในปี 59 ที่มีกำไรเพิ่มขึ้นเนื่องจากบริษัทมีความคืบหน้าในการดำเนินโครงการก่อสร้างโครงการรถไฟฟ้าสายสีแดง และโครงการรถไฟฟ้ามหานคร MRT สายสีเขียว รวมถึงโครงการอื่นๆ
นอกจากนี้ที่ประชุมบริษัท (24 ก.พ.60) มีมติอนุมัติให้จ่ายปันผลจากกำไรสุทธิ ณ วันที่ 31  ธ.ค.59 เป็นเงินสด 0.33 บาทต่อหุ้น โดยกำหนดให้วันที่ 14 มี.ค.60 เป็นวันกำหนดรายชื่อผู้ถือหุ้นที่มีสิทธิได้รับเงินปันผล และกำหนดจ่ายเงินปันผลวันที่ 4 พ.ค.60 อย่างไรก็ตาม สิทธิในการรับเงินปันผลดังกล่าวยังมีความไม่แน่นอน เนื่องจากต้องรอการอนุมัติจากที่ประชุมผู้ถือหุ้นอีกครั้ง